Diari Oficial de la Generalitat Valenciana


Sumari del DOGV 5671, del 02-01-2008 (2007/15538)

RESOLUCIÓ de 19 de desembre de 2007, de la consellera d'Agricultura, Pesca i Alimentació, per la qual es convoquen les ajudes a les associacions de protecció i defensa dels animals.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5671

Data del DOGV
:   02-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15222


Data del document
:   19-12-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda pública
    * suport econòmic
    * benestar dels animals
    * societat sense fins de lucre
    * associació
    * campanya de sensibilització
    * protecció dels animals
    * animal domèstic

RESOLUCIÓ de 19 de desembre de 2007, de la consellera d'Agricultura, Pesca i Alimentació, per la qual es convoquen les ajudes a les associacions de protecció i defensa dels animals. [2007/15238]  
L'Orde de 22 de desembre de 2006, de la conselleria d'Agricultura, Pesca i Alimentació, per la qual s'establixen ajudes a les associacions de protecció i defensa dels animals establix en l'apartat quint, que el termini de presentació de sol·licituds es farà públic en cada convocatòria anual.  
Així doncs, i amb la finalitat que s'inicie per a l'exercici 2008 el procés de sol·licitud i tramitació de les ajudes abans esmentades, es publica la present resolució.  
Per tot això, a proposta de la directora general de Producció Agrària, resolc:  
Apartat primer  
Convocar, per a l'exercici 2008, l'ajuda a les associacions de protecció i defensa dels animals, les bases reguladores de les quals estan en l'Orde de 22 de desembre de 2006, de la conselleria d'Agricultura, Pesca i Alimentació (DOCV núm. 5418, de 31.12.2006).  
Apartat segon  
L'ajuda anterior es concedirà a càrrec de les aplicacions pressupostàries següents:  
- Per a les actuacions previstes en el paràgraf a, de l'apartat segon de l'annex de l'Orde de 22 de desembre de 2006, a càrrec de la línia T1792000, capítol 4, del programa 714.80, de Desenvolupament i Millora de la Ramaderia.  
- Per a les actuacions previstes en el paràgraf b, de l'apartat segon de l'annex de l'Orde de 22 de desembre de 2006, a càrrec de la línia T213000, capítol 7, del programa 714.80, de Desenvolupament i Millora de la Ramaderia.  
Apartat tercer  
D'acord amb el projecte de Llei de Pressupostos, per a l'exercici 2008, els imports estimats són els següents:  
- 160.000,00 euros, per a les actuacions previstes en el paràgraf a, de l'apartat segon de l'annex de l'Orde de 22 de desembre de 2006.  
- 40.000,00 euros, per a les actuacions previstes en el paràgraf b, de l'apartat segon de l'annex de l'Orde de 22 de desembre de 2006.  
Apartat quart  
El termini de presentació de sol·licituds, per a l'exercici 2008, serà d'un mes comptat a partir de l'endemà de la publicació de la present resolució en el Diari Oficial de la Comunitat Valenciana.  
Apartat quint  
Les ajudes convocades en la present resolució es justificaran davant de l'administració, tal com establix l'apartat sèptim de l'annex de l'Orde de 22 de desembre de 2006, abans del 15 d'octubre de 2008.   
Per a associacions que acrediten, mitjançant una resolució de l'Agència Tributària, l'exempció de l'impost sobre el valor afegit prevista en l'apartat 12, de l'article 20.1 de la Llei 37/1992, reguladora de l'IVA, la quantia de l'ajuda serà calculada sobre el total de la inversió justificada.  
DISPOSICIÓ FINAL  
Primera  
Es delega en el director general competent en matèria de ramaderia la concessió i denegació de les ajudes previstes en esta resolució.  
Esta resolució és definitiva en via administrativa, i contra esta es podrà interposar, potestativament, recurs de reposició davant del conseller d'Agricultura, Pesca i Alimentació, en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 19 de desembre de 2007. La consellera d'Agricultura, Pesca i Alimentació: Maritina Hernández Miñana.